राष्ट्रपति भवन में तैनात जवान ने फांसी लगाकर की आत्महत्या
सेना के 40 वर्षीय एक जवान ने बुधवार सुबह राष्ट्रपति भवन में गोरखा राइफल्स के बैरक में सीलिंग फैन से फंदा लगाकर आत्महत्या कर ली।
नई दिल्ली। सेना के 40 वर्षीय एक जवान ने बुधवार सुबह राष्ट्रपति भवन में गोरखा राइफल्स के बैरक में सीलिंग फैन से फंदा लगाकर आत्महत्या कर ली। मृतक की पहचान नेपाल के टिकैयन निवासी टेक बहादुर थापा के रूप में हुई।घटना की सूचना साउथ एवेन्यू पुलिस स्टेशन में सुबह करीब 4 बजे दी गई। अतिरिक्त पुलिस उपायुक्त (नई दिल्ली), दीपक यादव ने कहा कि गोरखा राइफल्स के बैरक में जवान छत के पंखे से लटका हुआ पाया गया। एक अपराध दल ने घटनास्थल का दौरा किया और पूछताछ की कार्यवाही शुरू की गई है।बताया जा रहा है कि एक सहकर्मी ने टेक बहदुर को लगभग 3:30 बजे छत से लटका हुआ देखा और एक अलार्म बजाया। उन्हें दिल्ली छावनी के बेस अस्पताल में स्थानांतरित कर दिया गया जहाँ उन्हें मृत घोषित कर दिया गया। एक वरिष्ठ पुलिस अधिकारी ने कहा कि प्रारंभिक जांच में यह पता चला है कि जवान पीठ के निचले हिस्से में दर्द और उच्च रक्तचाप से पीड़ित था।